钦定古今图书集成/理学汇编/学行典/第012卷 > 《象赋》林琨
## 钦定古今图书集成/理学汇编/学行典/第012卷 > 《象赋》林琨

“载详图籍，爰寻古往，功辟二仪，物标万象，既拆之于
混沌，亦闻之于《惚恍》。虽处中而可求，信居外而能想。
阴阳式布，造化斯分。江河草木，日月烟云，或毓灵而
禀气，或照耀而氛氲，不因象而可睹，岂无声而得闻。
仰察天文，旁观地理，灿烂星布，巍峨岳峙。或守位而
不易，或镇方而恒止，不因象之所尊，岂为君而胜纪。”
至若刻凤之琴，盘龙之镜，开玉轸以交错，写菱花而
辉映，声信美而具出，质含虚而转静，不因象而可识，
岂充爱而为盛？则有大乐鼓吹，圣人舆跸，备礼而制，
乘时而出，宛𨍭国门，逶迤天术，不因象之为用，岂二
仪而不失？物皆有象，象必可观，听之则易，审之则难。
借如玉京上天，贝阙中海，其名可识，“其象安在？”象以
影随影图，象遍居暗莫察，因明，则见众象之德，唯人
是则，任以去留，委其通塞，则有心沉迹沦，栖迟问津，
无才补国，用道藏身，颍水寻隐，商山访真，欣逢道远，
应时来宾，既无容而可托，空以象而为亲。